SodaStream

SodaStream on israelilainen tuotantoyhtiö, joka on osa PepsiCo-konsernia. Sen tunnetuin tuote on SodaStream-niminen Guy Gilbyn Englannissa vuonna 1903 kehittämä kotikäyttöinen hiilihapotusjärjestelmä. Lisäksi yritys myy hiilihapotuslaitteeseen käyviä makutiivistepusseja. SodaStream on maailman suurin alallaan ja toimii yli 40 eri maassa.

SodaStream-laitteella voi valmistaa virvoitusjuomia ja soodavettä.
SodaStream työllistää yli tuhat henkilöä ympäri maailman.http://www.sodastream.fi/fi/yritysinfo  SodaStreamin pääkonttori sijaitsee Israelissa ja tehtaat Saksassa, Ruotsissa, Israelissa, Kiinassa, Australiassa ja Yhdysvalloissa. Elokuussa 2018 PepsiCo ilmoitti ostavansa SodaStreamin 3,2 miljardilla dollarilla.

 Historia 
Englantilainen Guy Gilby keksi SodaStream-hiilihapotuslaitteen Englannissa vuonna 1903. Makutiivisteet tulivat markkinoille vuonna 1920.http://www.sodastreamreviews.com/sodastream-history/ http://www.sodasherpa.com/sodastream-history/ 

Heinäkuussa 2013 Yves Béharin SodaStreamille suunnittelema hiilihapotuslaite Source voitti kansainvälisesti arvostetun Red Dot -designpalkinnon.http://www.sodastream.fi/fi/laitteet 

 Laitteen toiminta 
SodaStream toimii siten, että laitteen mukana toimitettavaan muovi- tai lasipulloon lasketaan puhdasta, mahdollisimman kylmää kraanavettä, ja siihen lisätään hiilidioksidia, joka lisää veteen hiilihappoa. Vesi hiilihapotetaan lisäämällä siihen elintarvikehiilidioksidia laitteen sisään sijoitetusta kaasupullosta. Yhdestä kaasupullosta valmistuu 50−60 litraa valmista juomaa riippuen hiilihapon määrästä. Loppuun käytetyn hiilidioksidipullon voi vaihtaa jälleenmyyjäliikkeessä täyteen pulloon. Hapotuksen jälkeen juoma on valmista hiilihapotettua vettä, josta voi valmistaa virvoitusjuomaa lisäämällä siihen makutiivistettä.

Yhdestä 500 millilitran makutiivistepullosta saa valmistettua juoman vahvuudesta riippuen 9−12 litraa valmista virvoitusjuomaa.http://www.digitaltrends.com/home/exactly-much-soda-need-drink-sodastream-worth/ http://www.thesimpledollar.com/does-sodastream-save-money/ .

SodaStream-laitteiden hiilidioksidipullot ovat kierrätettäviä. Kun kaasupullo tyhjenee, sen voi vaihtaa täyteen pulloon jälleenmyyjällä maksua vastaan.

SodaStream Classics -makutiivistepussit valmistetaan Israelin Askalonissa, SodaStream Organic -pussit taas Australiassa.

 Markkinatilanne (2012) 
Vuonna 2012 SodaStream-hiilihapotuslaitteita oli yrityksen itsensä mukaan arviolta 15 prosentissa Suomen kotitalouksista, mikä tarkoittaa yli 370 000 suomalaista kotitaloutta. SodaStreamin yleistymisessä Suomessa on auttanut maan puhdas hanavesi. SodaStream sai vuonna 2012 yli puolet eli 52% tuloistaan Euroopasta.

SodaStream Suomen liikevaihto kasvoi vuoden 2012 aikana 8,8 miljoonasta eurosta 14,3 miljoonaan euroon. SodaStreamin osake on listattu New Yorkin pörssissä. Arvo osaketta kohti nousi 57 % vuoden 2012 aikana.http://www.zacks.com/commentary/25747/bull-of-the-day-sodastream-soda  SodaStream kasvatti liikevaihtoaan yli 51 prosentilla globaaleilla markkinoilla samana vuonna.

 Kritiikki 
pienoiskuva|Merkintä SodaStreamin pakkauksessa. Teksti suomeksi: "Tehty Israelissa - tämän tuotteen ovat valmistaneet arabit ja juutalaiset, jotka työskentelevät keskenään rauhassa ja sopusointuisesti.
Euroopan unionin tuomioistuin määräsi alkuvuonna 2010, että SodaStream ei saa käyttää tuotteissaan "Made in Israel" -merkkiä, koska tuotteet valmistettiin kansainvälisen oikeuden mukaan Israelin ulkopuolisilla palestiinalaisalueilla.

Finnwatch julkaisi alkuvuodesta 2012 selvityksen Israelin siirtokunnissa toimivista yrityksistä. Sen mukaan SodaStreamillä on tehdas Israelin laittomasti miehittämällä siirtokunta-alueella.Kielletyt hedelmät. Suomessa toimivien yritysten yhteydet Israelin laittomiin siirtokuntiin. Finnwatch. 2013.Finnwatch: Alko ja SodaStream myyvät yhä siirtokuntatuotteita Taloussanomat. 21.3.2013. Viitattu 19.11.2013 Palestiinalaisten perustaman BDS-liikkeen tiedoista kävi ilmi, että SodaStream oli rakentanut tehtaansa seitsemän tuhoutuneen länsirantalaisen kylän raunioille, johon rakennettiin tehtaan tuomilla tuloilla uusi laiton asutuskeskus nimeltä Ma'ale Adumim. Uusi tehdaskompleksi sai Israelin valtiolta muun muassa veronkevennyksiä ja kiinteistöveron vähennyksiä. Kävi myös ilmi, että tehtaaseen palkattiin miehitettyjen alueiden palestiinalaisia asukkaita töihin erittäin huonoihin oloihin nälkäpalkalla ja jokapäiväisillä 12 tunnin työvuoroilla. BDS:n ja muiden liikkeiden painostus sai monet kauppaketjut poistamaan SodaStreamit myynnistä, jolloin vuodenvaihteessa 2013–2014 SodaStreamin osakkeen hinta tippui 64 dollarista 24 dollariin.

Lokakuussa 2014 SodaStream ilmoitti sulkevansa siirtokunnassa sijaitsevan tehtaansa vuoden 2015 loppuun mennessä. Yhtiö on rakentanut uuden tehdaskompleksin Etelä-Israeliin Negevin autiomaahan, Idanin teollisuusalueelle. Tämäkin ratkaisu sai kritiikkiä, koska tehdas rakennettiin lähelle Rahatin kaupunkia, jonne paimentolaisia beduiineja pakkosiirrettiin.

 Lähteet 

 Aiheesta muualla 

 SodaStreamin kotisivu

Luokka:Brittiläiset yritykset
Luokka:Israelilaiset yritykset
Luokka:Keittiökoneet
Luokka:Seulonnan keskeiset artikkelit